ddrg/super_eurlex huggingface dataset:
Euroopa Liidu Teataja L 197 , 29/07/1999 Lk 0050 - 0050



Komisjoni otsus, 28. juuli 1999, millega muudetakse otsust 94/360/EÜ teatavate kolmandatest riikidest imporditavate toodete partiide füüsilise kontrolli sageduse vähendamise kohta vastavalt nõukogu direktiivile 90/675/EMÜ (teatavaks tehtud numbri K(1999) 2517 all) (EMPs kohaldatav tekst) (1999/518/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, [1] eriti selle artikli 22 lõiget 6, ning arvestades järgmist: (1) Šveitsi pädevad ametiasutused teatasid 16. juulil 1999 komisjoni talitustele, et Ameerika Ühendriikide (USA) ettevõttest imporditud veiselihast on kaks korda avastatud dietüülstilböstrooli (DES); (2) DESi kasutamine on mürgisuse tõttu keelatud nõukogu direktiivi 96/22/EÜ (mis käsitleb teatavate hormonaalse või türeostaatilise toimega ainete ja beetaagonistide kasutamise keelamist loomakasvatuses) [2] artikli 2 lõikega a ja artikli 3 lõikega a; (3) samadel põhjustel on DESi kasutamine keelatud USAs; (4) komisjoni talitused ei ole saanud USA ametiasutustelt ametlikku selgitust kõnealuse probleemi kohta ega kõnealuse olukorra lahendamiseks võetud meetmete kohta; (5) ühenduse piiripunktides rakendatavad inspekteerimisabinõud peaksid hõlmama spetsiaalseid analüüse stilbeenide suhtes; (6) käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 94/360/EÜ [3] artikli 1a esimese lõike teine taane asendatakse järgmisega: "— igast partiist võetakse kaks ametlikku proovi, mida uuritakse ksenobiootiliste hormoonide melengöstroolatsetaadi, trenbolooni ja zeranooli ja stilbeenide, sealhulgas dietüülstilböstrooli jääkide suhtes, samuti looduslike hormoonide 17-beeta-östradiooli, progesterooni ja testosterooni jääkide liiga kõrge sisalduse suhtes," . Artikkel 2 Käesolev otsus on adresseeritud liikmesriikidele. Brüssel, 28. juuli 1999 Komisjoni nimel komisjoni liige Franz Fischler [1] EÜT L 24, 30.1.1998, lk 9. [2] EÜT L 125, 23.5.1996, lk 3. [3] EÜT L 158, 25.6.1994, lk 41. --------------------------------------------------
KOMISJONI OTSUS,

14. juuli 1999,

millega muudetakse otsust 97/427/EÜ, milles sätestatakse Austraaliast pärit elusate kahepoolmeliste karploomade, okasnahksete, mantelloomade ja meritigude impordi eritingimused

(avaldatud numbri K(1999) 2064 all)

(EMPs kohaldatav tekst)

(1999/531/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. juuli 1991. aasta direktiivi 91/492/EMÜ, milles sätestatakse elusate kahepoolmeliste karploomade tootmise ja turuleviimise tervishoiunõuded,1 viimati muudetud direktiiviga 97/79/EÜ,2 eriti selle artiklit 9,

ning arvestades, et:

(1) komisjoni 25. juuni 1997. aasta otsuse 97/427/EÜ (milles sätestatakse Austraaliast pärit elusate kahepoolmeliste karploomade, okasnahksete, mantelloomade ja meritigude impordi eritingimused3) artikliga 1 määratakse kindlaks, et Department of Primary Industries and Energy - Australian Quarantine and Inspection Service (AQIS) on Austraalia pädev asutus, kes kontrollib ja tõendab kala- ja akvakultuuritoodete vastavust direktiivi 91/492/EMÜ nõuetele;

(2) pärast Austraalia asjaajamise ümberkorraldamist on kalatoodete veterinaarsertifikaate väljaandev pädev asutus (AQIS) Department of Primary Industries and Energy muudetud asutuseks Department of Agriculture, Fisheries and Forestry ning see uus asutus on võimeline tõhusalt kontrollima toimivate õigusaktide kohaldamist; seetõttu on vaja muuta otsusega 97/427/EÜ määratud pädeva asutuse nimetus;

(3) otsuse 97/427/EÜ pealkirja sõnastus on otstarbekas ühtlustada käesoleva otsuse artiklite sõnastusega, eelkõige selgitamaks, et käesoleva otsusega sätestatakse Austraaliast pärit külmutatud või töödeldud kahepoolmeliste karploomade, okasnahksete, mantelloomade ja meritigude impordi tingimused;

(4) käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsust 97/427/EÜ muudetakse järgmiselt.

1. Pealkiri asendatakse järgmisega:

"Komisjoni 25. juuni 1997. aasta otsus, milles sätestatakse Austraaliast pärit kahepoolmeliste karploomade, okasnahksete, mantelloomade ja meritigude impordi eritingimused".

2. Artikkel 1 asendatakse järgmisega:

"Artikkel 1

Australian Quarantine and Inspection Service (AQIS) of the Departement of Agriculture, Fisheries and Forestry on Austraalia pädev asutus, mis kontrollib ja tõendab kahepoolmeliste karploomade, okasnahksete, mantelloomade ja meritigude vastavust direktiivi 91/492/EMÜ nõuetele."

3. Artikkel 2 asendatakse järgmisega:

"Artikkel 2

Austraaliast pärit ja inimtoiduks ettenähtud kahepoolmelised karploomad, okasnahksed, mantelloomad ja meriteod peavad olema pärit käesoleva otsuse lisas loetletud heakskiidetud tootmispiirkondadest."

Artikkel 2

Käesolev otsus on adresseeritud liikmesriikidele.

Brüssel, 14. juuli 1999

Komisjoni nimel

komisjoni liige

Franz FISCHLER

1 EÜT L 268, 24.9.1991, lk 1.

2 EÜT L 24, 30.1.1998, lk 31.

3 EÜT L 183, 11.7.1997, lk 38.
Komisjoni otsus,

2. juuli 1999,

millega muudetakse otsust 98/568/EÜ, milles sätestatakse Guatemalast pärit kalatoodete impordi eritingimused

(teatavaks tehtud numbri K(1999) 1828 all)

(EMPs kohaldatav tekst)

(1999/487/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ, [2] eriti selle artiklit 11,

ning arvestades, et:

(1) komisjoni 6. oktoobri 1998. aasta otsuse 98/568/EÜ (milles on sätestatud Guatemalast pärit kala- ja akvakultuuritoodete impordi eritingimused) [3] artikliga 1 määratakse kindlaks, et Dirección General de Servicios Pecuarios (Digesepe) del Ministerio de Agricultura, Ganadería y Alimentación on Guatemala pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele;

(2) pärast Guatemala valitsuse ümberkorraldamist on kalatoodete veterinaarsertifikaatide eest vastutav asutus (Digesepe) muudetud asutuseks Área de Inocuidad de Alimentos – Unidad de Normas y Regulaciones (AIA – UNR) ning see uus asutus on võimeline tõhusalt kontrollima kehtivate õigusaktide kohaldamist; seepärast on vaja muuta otsusega 98/568/EÜ määratud pädeva asutuse nime ja kõnealuse otsuse lisas esitatud veterinaarsertifikaadi näidist;

(3) käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Komisjoni otsust 98/568/EÜ muudetakse järgmiselt.

1. Artikkel 1 asendatakse järgmisega:

"Artikkel 1

Ministerio de Agricultura, Ganadería y Alimentación’i alla kuuluv Área de Inocuidad de Alimentos – Unidad de Normas y Regulaciones (AIA – UNR) on Guatemala pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele."

2. A lisa asendatakse käesoleva määruse lisaga.

Artikkel 2

Käesolev otsus on adresseeritud liikmesriikidele.

Brüssel, 2. juuli 1999

Komisjoni nimel

komisjoni liige

Franz Fischler

[1] EÜT L 268, 24.9.1991, lk 15.

[2] EÜT L 24, 30.1.1998, lk 31.

[3] EÜT L 277, 14.10.1998, lk 27.

--------------------------------------------------

LISA

A LISA

+++++ TIFF +++++

+++++ TIFF +++++

--------------------------------------------------
Euroopa Liidu Teataja L 340 , 31/12/1999 Lk 0109 - 0110



Komisjoni otsus, 10. detsember 1999, millega muudetakse imetajatelt pärit teatavat liiki töödeldud valgu hõlmamiseks otsust 93/70/EMÜ ANIMO-sõnumi kodeerimise kohta (teatavaks tehtud numbri K(1999) 4251 all) (EMPs kohaldatav tekst) (1999/874/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud direktiiviga 92/118/EMÜ, [2] eriti selle artikli 20 lõiget 3, ning arvestades, et: (1) ANIMO-sõnumite kiireks mõistmiseks määras komisjon otsuses 93/70/EMÜ, [3] viimati muudetud otsusega 98/168/EÜ, [4] kindlaks loomade ja loomsete saaduste puhul kasutatavad koodid; (2) otsusega 97/735/EÜ [5] on komisjon ette näinud uued sätted imetajatelt pärit teatavat liiki loomsete jäätmetega kauplemise kohta. Kõnealustes sätetes nähakse eelkõige ette, et kauba päritolu- ja sihtkohaliikmesriigid peavad teavitama teineteist kauba liigist ja sihtkohast ANIMO arvutivõrgu vahendusel; (3) otsusega 98/168/EÜ on komisjon muutnud otsust 93/70/EMÜ, et täiendada imetajatelt pärit teatavat liiki loomsete jäätmetega kauplemisel kasutatavaid koode; (4) elusloomade ja loomsete saaduste puhul kasutatavad muudetud koodid on osutunud mittetäielikuks ning tuleks lisada puuduvad tooted; (5) käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 93/70/EMÜ lisa muudetakse järgmiselt. Peatüki "I.3. LOOMSED SAADUSED" punkti 12 "Töödeldud loomne valk, kasutamiseks söödas või mitte (jahud ja kõrned) – lemmikloomatoit" lisatakse järgnev: | "1 | 2 | 3 | 05 Imetajatelt pärit töödeldud loomne valk, kasutamiseks söödas, punktis 12-01 nimetamata | | | | 01 – Liha ja kondijahu | 47010501000000 | | | 02 – Verejahu | 47010503000000 | | | 03 – Kondi-peenjahu | 47010504000000 | | | 04 – Kuivatatud kõrned | 47010508000000 | | | 05 – Nimetatud jahude segud | 47010599000000" | | | Artikkel 2 Käesolev otsus on adresseeritud liikmesriikidele. Brüssel, 10. detsember 1999 Komisjoni nimel komisjoni liige David Byrne [1] EÜT L 224, 18.8.1990, lk 29. [2] EÜT L 62, 15.3.1993, lk 49. [3] EÜT L 25, 2.2.1993, lk 34. [4] EÜT L 62, 3.3.1998, lk 37. [5] EÜT L 294, 28.10.1997, lk 7. --------------------------------------------------
Euroopa Liidu Teataja L 289 , 11/11/1999 Lk 0001 - 0001



Komisjoni otsus, 19. oktoober 1999, millega muudetakse otsust 92/486/EMÜ ANIMO serverkeskuse ja liikmesriikide vahelise koostöö vormi kohta (teatavaks tehtud numbri all K(1999) 3358) (EMPs kohaldatav tekst) (1999/716/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle), [1] viimati muudetud direktiiviga 92/118/EMÜ, [2] eriti selle artikli 20 lõiget 3, ning arvestades, et: (1) ühenduse tasandil uuringute ja seminaride käigus tehtud mitmesuguste tööde tulemusel on vaja uuesti läbi vaadata ANIMO võrgu süsteemiarhitektuur, et oleks võimalik kasutusele võtta eri arvutirakendusi ühendav veterinaarsüsteem; (2) ANIMO võrgu jätkumise tagamiseks tuleks muuta komisjoni 25. septembri 1992. aasta otsust 92/486/EMÜ (ANIMO serverkeskuse ja liikmesriikide vahelise koostöö vormi sisseseadmise kohta), [3] mida on viimati muudetud otsusega 98/222/EÜ [4]; (3) käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 92/486/EMÜ muudetakse järgmiselt. Artiklisse 2a lisatakse järgmine lõige 4: "4. Alates 1. aprillist 1999 kuni 31. märtsini 2000 tagavad artikliga 1 ette nähtud koordineerivad asutused, et kõnealuses artiklis osutatud lepinguid pikendatakse üheks aastaks. Käesoleva lõike suhtes kohaldatakse järgmist tasu: 386 eküüd kõikide ANIMO üksuste (kesküksus, kohalik üksus, piiripunkt) kohta, mis on loetletud otsuses 96/295/EÜ, mida on viimati muudetud otsusega 98/167/EÜ. [5] Artikkel 2 Käesolev otsus jõustub 1. aprillil 1999. Artikkel 3 Käesolev otsus on adresseeritud liikmesriikidele. Brüssel, 19. oktoober 1999 Komisjoni nimel komisjoni liige David Byrne [1] EÜT L 224, 18.8.1990, lk 29. [2] EÜT L 62, 15.3.1993, lk 49. [3] EÜT L 291, 7.10.1992, lk 20. [4] EÜT L 82, 19.3.1998, lk 50. [5] EÜT L 62, 3.3.1998, lk 33." --------------------------------------------------
Euroopa Liidu Teataja L 255 , 30/09/1999 Lk 0038 - 0038



Komisjoni otsus, 15. september 1999, millega muudetakse otsust 1999/507/EÜ teatavate Lääne-Malaisiast ja Austraaliast toodavate lendkoerte, koerte ja kasside suhtes kohaldatavate teatavate kaitsemeetmete kohta (teatavaks tehtud numbri K(1999) 2975 all) (EMPs kohaldatav tekst) (1999/643/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/496/EMÜ, millega sätestatakse kolmandatest riikidest ühendusse toodavate loomade veterinaarkontrolli põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ, [1] viimati muudetud direktiiviga 96/43/EÜ, [2] eriti selle artikli 18 lõiget 7, ning arvestades järgmist: (1) Komisjon on otsusega [3] võtnud vastu kaitsemeetmed teatavate Lääne-Malaisiast ja Austraaliast toodavate lendkoerte, koerte ja kasside suhtes seoses Nipah ja Hendra haigusega. Austraaliast imporditavate kasside testimisnõudeid tuleb muuta nii, et oleks võimalik kasutada kinnitatud diagnostilist testi Hendra haiguse viiruse vastase antikeha leidmiseks. (2) Käesolev otsus on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 1999/507/EÜ artikli 3 lõike 2 teist taanet muudetakse järgmiselt. 1. Sõnad "IgM ja IgG tuvastamiseks tehtud ELISA test" asendatakse sõnadega "seerumi neutralisatsiooni test". 2. Sõnad "10 päeva" asendatakse sõnadega "14 päeva". Artikkel 2 Liikmesriigid muudavad Austraalia suhtes kohaldatavaid meetmeid, et viia need vastavusse käesoleva otsusega. Liikmesriigid teavitavad sellest komisjoni. Artikkel 3 Käesolev otsus on adresseeritud liikmesriikidele. Brüssel, 15. september 1999 Komisjoni nimel komisjoni liige Franz Fischler [1] EÜT L 268, 24.9.1991, lk 56. [2] EÜT L 162, 1.7.1996, lk 1. [3] EÜT L 194, 27.7.1999, lk 66. --------------------------------------------------
Komisjoni otsus,

27. juuli 1999,

millega kehtestatakse nõukogu direktiivi 91/67/EMÜ artikli 16 lõikes 1 nimetatud sertifikaadi näidis

(teatavaks tehtud numbri K(1999) 2425 all)

(EMPs kohaldatav tekst)

(1999/567/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. jaanuari 1991. aasta direktiivi 91/67/EMÜ veeloomade ja -toodete turuleviimist reguleerivate loomatervishoiunõuete kohta, [1] viimati muudetud direktiiviga 98/45/EÜ, [2] eriti selle artikli 16 lõiget 1,

ning arvestades, et:

(1) nakkuslikule vereloomenekroosile (IHN) ja viiruslikule hemorraagilisele septitseemiale (VHS) vastuvõtlikud akvakultuuriloomad võivad ühendusesiseses heakskiitmata vööndite vahelises kaubanduses haigusi levitada, saabudes kasvandusest, kus on palju haigusi;

(2) niisuguse haiguste levitamise ärahoidmiseks tuleb tagada, et kõnealuste akvakultuuriloomadega oleks kaasas veterinaarsertifikaat, mis tõendab, et loomad on pärit kasvandusest, mis ei ole nakatunud IHN ja VHSga;

(3) vastavalt nõukogu 24. juuni 1993. aasta direktiivi 93/53/EMÜ (millega kehtestatakse ühenduse miinimummeetmed teatavate kalahaiguste vastu võitlemiseks, [3] muudetud Austria, Soome ja Rootsi ühinemisaktiga) artikli 10 lõikele 1 on lubatud eluskala või kalamarja ja sugurakkude viimine nakatunud kasvandustest sama haigusega nakatunud kasvandustesse;

(4) vältimaks niisuguste kalade haiguste levitamist on tarvis ette näha eriline sertifikaat;

(5) käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Ühendusesiseses heakskiitmata vööndite vahelises kaubanduses peab kasvandustes peetavate eluskalade, nende marja või sugurakkude partiidega direktiivi 91/67/EMÜ A lisa II loetelus osutatud haiguste puhul kaasas olema I lisas esitatud näidisele vastav sertifikaat.

Artikkel 2

Ühendusesiseses kaubanduses peab direktiivi 91/67/EMÜ A lisa II loetelus osutatud haigustega nakatunud kasvandustest pärit eluskalade, nende marja või sugurakkude viimisel teistesse sama haigusega nakatunud kasvandustesse neil partiidel kaasas olema II lisas ettenähtud näidisele vastav sertifikaat.

Artikkel 3

Artiklites 1 ja 2 osutatud sertifikaadid peavad:

- olema koostatud vähemalt sihtliikmesriigi ametlikus keeles või ametlikes keeltes,

- olema kalade, marja või sugurakkudega kaasas originaalkujul,

- koosnema ühest lehest,

- olema koostatud ühe kaubasaaja nimele.

Artikkel 4

Käesolev otsus on adresseeritud liikmesriikidele.

Brüssel, 27. juuli 1999

Komisjoni nimel

komisjoni liige

Franz Fischler

[1] EÜT L 46, 19.2.1991, lk 1.

[2] EÜT L 189, 3.7.1998, lk 12.

[3] EÜT L 175, 19.7.1993, lk 23.

--------------------------------------------------

I LISA

+++++ TIFF +++++

+++++ TIFF +++++

--------------------------------------------------

II LISA

+++++ TIFF +++++

+++++ TIFF +++++

--------------------------------------------------
Komisjoni otsus,

31. mai 1999,

millega muudetakse otsust 94/448/EÜ, milles sätestatakse Uus-Meremaalt pärit kalandus- ja akvakultuuritoodete impordi eritingimused

(teatavaks tehtud numbri K(1999) 1404 all)

(EMPs kohaldatav tekst)

(1999/402/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ, [2] eriti selle artiklit 11,

ning arvestades, et:

(1) komisjoni 20. juuni 1994. aasta otsuse 94/448/EÜ (milles on sätestatud Uus-Meremaalt pärit kalandus- ja akvakultuuritoodete impordi eritingimused) [3] artikliga 1 määratakse kindlaks, et Ministry of Agriculture and Fisheries (MAF) on Uus-Meremaa pädev asutus, mis kontrollib ja tõendab kalandus- ja akvakultuuritoodete vastavust direktiivi 91/493/EMÜ nõuetele;

(2) pärast Uus-Meremaa valitsuse ümberkorraldamist on kalatoodete veterinaarsertifikaatide eest vastutav asutus (MAF) Ministry of Agriculture and Fisheries muudetud asutuseks Ministry of Agriculture and Forestry. See uus asutus on võimeline tõhusalt kontrollima kehtivate õigusaktide kohaldamist. Seepärast on vaja muuta otsuses 94/448/EÜ osutatud pädeva asutuse nime;

(3) otsuse 94/448/EÜ sõnastus on otstarbekas ühtlustada hiljem vastu võetud komisjoni otsuste sõnastustega, milles sätestatakse teatavatest kolmandatest riikidest pärit kalandus- ja akvakultuuritoodete impordi eritingimused;

(4) käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsust 94/448/EÜ muudetakse järgmiselt.

1. Artikkel 1 asendatakse järgmisega:

"Artikkel 1

Ministry of Agriculture and Forestry (MAF) on Uus-Meremaa pädev asutus, mis kontrollib ja tõendab kalandus- ja akvakultuuritoodete vastavust direktiivi 91/493/EMÜ nõuetele."

2. Artikkel 2 asendatakse järgmisega:

"Artikkel 2

Uus-Meremaalt pärit kalandus- ja akvakultuuritooted peavad vastama järgmistele tingimustele.

1. Igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele.

2. Tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt.

3. Välja arvatud külmutatud kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult tekst "UUS-MEREMAA" ja päritoluettevõtte, kalatöötlemislaeva, külmhoone või külmutuslaeva registreerimis- või loanumber."

3. A lisa asendatakse käesoleva määruse lisaga.

Artikkel 2

Käesolev otsus on adresseeritud liikmesriikidele.

Brüssel, 31. mai 1999

Komisjoni nimel

komisjoni liige

Franz Fischler

[1] EÜT L 268, 24.9.1991, lk 15.

[2] EÜT L 24, 30.1.1998, lk 31.

[3] EÜT L 86, 4.4.1996, lk 75.

--------------------------------------------------

LISA

A LISA

+++++ TIFF +++++

+++++ TIFF +++++

--------------------------------------------------
Euroopa Liidu Teataja L 071 , 18/03/1999 Lk 0001 - 0002



Nõukogu otsus, 14 detsember 1998, elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid käsitleva kokkuleppe sõlmimise kohta Euroopa Ühenduse ja Kanada valitsuse vahel (1999/201/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: Euroopa Ühenduse ja Kanada valitsuse vahelises kokkuleppes elusloomade ja loomsete toodetega kauplemisel inimeste ja loomade kaitseks võetavate sanitaarmeetmete kohta nähakse ette piisavad vahendid WTO sanitaar- ja fütosanitaarmeetmete rakendamise lepingu tervishoiumeetmeid käsitlevate sätete elluviimiseks; sanitaar- ja fütosanitaarmeetmete võrdväärsuse järkjärgulise tunnustamise, loomade tervisliku seisundi arvestamise, piirkonnajaotuse kohaldamise ning teabevahetuse ja koostöö arendamise kaudu aitab kokkulepe hõlbustada Euroopa Ühenduse ja Kanada vahelist elusloomade ja loomsete toodetega kauplemist; tuleks sätestada kord, millega seatakse sisse tihe ja tõhus koostöö komisjoni ja liikmesriikide vahel alalises veterinaarkomitees; kokkulepe tuleks ühenduse nimel heaks kiita, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Ühenduse ja Kanada valitsuse vahelise kokkuleppe elusloomade ja loomsete toodetega kauplemisel inimeste ja loomade terviseks võetavate kaitsemeetmete kohta. Kokkuleppe ja selle lisade tekstid on lisatud käesolevale otsusele. Artikkel 2 Nõukogu eesistujal on õigus määrata isik või isikud, kes on volitatud ühenduse suhtes siduvale kokkuleppele alla kirjutama. Artikkel 3 Kõnealuse kokkuleppe rakendamiseks vajalikud meetmed, kaasa arvatud värsket liha ja lihatooteid puudutavad tagatised, mis on võrdväärsed nõukogu 12. detsembri 1972. aasta direktiivis 72/462/EMÜ (tervishoiu ja veterinaarprobleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest) [1] sätestatud tagatistega, kehtestatakse selle direktiivi artiklis 30 sätestatud korra kohaselt. Artikkel 4 Kokkuleppe artikli 16 lõikes 1 osutatud ühises korralduskomitees esindab ühendust komisjon, keda abistavad liikmesriikide esindajad. Ühenduse seisukoht nende küsimuste kindlaksmääramisel, millega peaks tegelema mainitud ühine korralduskomitee, kujundatakse nõukogu asjaomastes organites vastavalt lepingu sätetele. Ühise korralduskomitee soovitustest tulenevad muudatused kokkuleppe lisades võetakse vastu direktiivi 72/462/EMÜ artiklis 29 sätestatud korra kohaselt. Artikkel 5 Käesolev otsus avaldatakse Euroopa Ühenduste Teatajas. Otsus jõustub selle avaldamise päeval. Brüssel, 14. detsember 1998 Nõukogu nimel eesistuja W. Molterer [1] EÜT L 302, 31.12.1972, lk 28. Direktiivi on viimati muudetud direktiiviga 97/79/EÜ (EÜT L 24, 30.1.1998, lk 31). --------------------------------------------------